વડોદરા | ફેકલ્ટી ઓફ કોમર્સના સ્ટુડન્ટ એસોસિએશન દ્વારા શિકાગોમાં યોજાયેલ પહેલી વિશ્વ પાર્લામેન્ટરીમાં સ્વામી વિવેકાનંદે આપેલ સ્પીચના 125માં વર્ષની ઉજવણીના ભાગરૂપે વકૃત્વ, નિબંધ, પેન્ટિંગ અને દેશ ભક્તિના ગીત ગાનની સ્પર્ધા યોજાઇ હતી. જેમાં વિદ્યાર્થી મિહિર નાંદેડકરે જણાવ્યું હતું કે, મદદ માંગવા માટે હાથ જોડવા કરતા હાથ લંબાવવો સારો. સ્વામીજીએ મદદ માટે હાથ લાંબો નથી કર્યો. હંમેશા મદદ આપવા આગળ રહ્યા. સ્વામીજી હંમેશા દેશના યુવાનો વડીલો અને સમાજના બીજા ત્રહિત વર્ગના લોકોને મદદ માટે તત્પર રહ્યા. જ્યારે વિવેકાનંદજીને આદર્શ માનતા હોઈએ ત્યારે તેમની વાતો સાંભળીને તેનું અનુકરણ કરવું જોઇએ. યુવાનોને મોટિવેશનલ સ્પીચની નહીં સાચું માર્ગદર્શન આપવાની જરૂર છે. તો જ તેઓ ઘરડાઘરની સંખ્યા ઘટાડશે.